Жалба, подадена на 29 август 2024 г. — EZ/Комисия
(Дело T-450/24)
Език на производството: френски
Страни
Жалбоподател: EZ (представител: K. Djaber, адвокат)
Ответник: Европейска комисия
Искания
Жалбоподателят моли Общия съд:
да обяви настоящата жалба за допустима и основателна,
да отмени решението на ответника от 25 октомври 2023 г. за неподновяване на трудовия договор на жалбоподателя,
както и, ако е необходимо, да отмени решението на ответника от 29 май 2024 г. за отхвърляне на подадената от жалбоподателя жалба по административен ред срещу решение от 25 октомври 2023 г.,
да постанови възстановяването на жалбоподателя на работа, или в противен случай
да присъди обезщетение за претърпените от жалбоподателя имуществени вреди в размер на 48 697,88 евро, или в противен случай
да присъди обезщетение за загубата на сериозна възможност да получи подновяване на трудовия си договор в размер на 90 % от брутната заплата на жалбоподателя, включително вноските в пенсионната схема, и
да присъди обезщетение за неимуществените вреди на жалбоподателя, оценени по справедливост на 10 000 евро,
да осъди ответника да заплати всички съдебни разноски.
Основания и основни доводи
Жалбоподателят изтъква две основания в подкрепа на жалбата.
Първо основание: явна грешка в преценката на обосновката, изложена в обжалваното решение и в решението за неподновяване, която е неоснователна.
Второ основание: неизпълнение на задължението за полагане на грижа, тъй като ответникът не е извършил претегляне между интереса на службата и интереса на служителя.
____________